open-index/open-wikipedia-markdown huggingface dataset:
Guyuan (Zhangjiakou)

**Guyuan** (kinesisk: 沽源县; pinyin: *Gūyuán Xiàn*) er et fylke i provinsen Hebei i Folkerepublikken Kina. Det tilhører byprefekturet  Zhangjiakou. I 1999 hadde det  innbyggere.

## Kulturminner
Graven i Shuzhuanglou fra Yuandynastiets tid (*Shuzhuanglou Yuan mu*, 梳妆楼元墓),  Jiulianchengfunnstedet (*Jiuliancheng yizhi*, 九连城城址) og Xiaohongchengfunnstedet (*Xiaohongcheng yizhi*, 小宏城遗址) står oppført på Folkerepublikken Kinas liste over kulturminner.

## Referanser


## Eksterne lenker
* Shuzhuanglou Yuanmu
* Xiaohongcheng yizhi
Ragnar Lassinantti

**Ragnar Lassinantti** (født 20. september 1915 i Neistenkangas, Övertorneå kommune, død 1985) var en svensk embedsmann og politiker 
(Sveriges socialdemokratiska arbetareparti) av finsk herkomst, kjent som forkjemper for Nordkalottens interesser, i 
Norge ofte virkende sammen med Reidar Carlsen.

Hans foreldre drev jordbruk og kom fra henholdsvis svensk og finsk side av Pello i Tornedalen.
Lassinanti var utdannet politi i Stockholm (1937) og ble  stasjonert i hjemtraktene (1939).
Han ble med i lokalpartiet av Sosialdemokratene (1939) ble dalens ordfører (1949), og
etterhvert innvalgt til Riksdagen (1957–67).  I samme perioden (1957–65) ledet han
Sveriges radios  programpost *Pohjoiskalotti*, der han blant annet talte varmt  Tornedalsfinsk.
Han ble landshøvding i Norrbottens län (1966–82) og medlem i Nordkalottspresidiet.  
Han forfattet flere verk og var æresdoktor ved universitetet i Luleå (utnevnt 1981) samt 
Uleåborg og Umeå universitet.
## Utgivelser
* *Synpunkter och skildringar* (1965)
* *Ragnar Lassinantti har ordet. Ett urval av Ragnar Lassinanttis tal som en hyllning på hans 60-årsdag* (1975). Red.: Erik Weinz.
* *S'oon valehtematon tosi: pakinoita ja puheita* (1979)
* Markku Laukkanen: *Ragnar Lassinantti, kalotin kummisetä / Nordkalottens gudfar* (Tornedalica, 1984).  Biografi.
* festskrift til R. L. (Tornedalica jubileumsutgave, 1992)
## Referanser
Mei (Baoji)

**Mei** (kinesisk: 眉县; pinyin: *Méi Xiàn*) er et fylke i byprefekturet Baoji i provinsen Shaanxi i Folkerepublikken Kina. I 1999 hadde det  innbyggere.

## Kulturminner
Funnstedet Yangjiacun (*Yangjiacun yizhi*, 杨家村遗址) med sine arkeologiske utgravninger fra kinesisk bronsealder ble i 2006 oppført på Folkerepublikken Kinas liste over verneverdige kulturminner. 

## Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
* The Inscribed Bronzes from Yangjiacun
Xun

**Xun** kan være:

*Den kinesiske fløyten Xun.
*Fylket Xun i byprefekturet Hebi i provinsen Henan i Folkerepublikken Kina
Xun (fløyte)

**Xun** (埙; pinyin: *xūn*) er en kinesisk fløyte laget av leire eller keramikk. Den er et av de eldste kinesiske musikkinstrumenter. Den lages i mange størrelser, og formes som et egg. Den har et blåsehull og åtte gjennomgående mindre fingerhull. 

Det  koreanske motstykket heter ''hun'' (hangul: 훈; hanja: 塤).  I Japan kalles samme type instrument for *tsuchibue* (hiragana: つちぶえ ; kanji: 土笛), som betyr «jordfløyte».

I de tidlige kinesiske nasjonale tilblivelseslegender er det Fuxi som tilvirker den første *xun*. Den var litt forskjellig fra sted til sted i Kina, men synes å ha funnet sin standardiserte form under Shang-dynastiet.

## Eksterne lenker
* Bilder og lyd
* Xun audio (klikk på hodetelefonene)

### Video
* Xun video fra The Musical Instruments E-book
Kila skole

**Kila skole** er en kombinert barne- og ungdomsskole som ligger i Harstad kommune i Troms og Finnmark fylke. Skolen har rundt 460 elever per oktober 2024, og er en av de største grunnskolene i kommunen.

Skolen ligger i Kila, et boligområde sørvest for Harstad sentrum. Området rundt skolen er kjent for sitt naturskjønne landskap, med tilgang til både skog og fjellområder, noe som brukes aktivt i skolens uteaktiviteter og friluftslivsopplæring.
Skolen er organisert som en kombinert skole, med elever fra 1. til 10. trinn. Den er delt opp i to avdelinger: barnetrinnet (1.–7. trinn) og ungdomstrinnet (8.–10. trinn).
Skolen har et aktivt elevråd som representerer elevene i ulike saker, og er også involvert i miljøtiltak som kildesortering og energisparing.
Kila skole samarbeider med lokale idrettslag og kulturorganisasjoner for å gi elevene et bredt spekter av aktiviteter utenfor skoletiden.

## Fasiliteter

Kila skole er utstyrt med moderne undervisningslokaler og fasiliteter, inkludert: Spesialrom for musikk, kunst og håndverk, og naturfag, et velutstyrt skolebibliotek, gymsal og tilgang til utendørs idrettsanlegg.

## Pedagogikk og tilbud

Kila skole legger stor vekt på inkluderende og praktisk læring. Skolen tilbyr blant annet:
* *Digitale læringsplattformer*: Alle elever fra 5. klasse og oppover har tilgang til nettbrett eller PC som en del av undervisningen. 
* *Valgfag:* På ungdomstrinnet kan elevene velge mellom en rekke valgfag, som teknologi i praksis, friluftsliv og design.
* *Spesialundervisning og tilrettelegging:* Skolen har et sterkt fokus på tilpasset opplæring for elever med ulike behov.
* *Skolefritidsordning*: SFO er tilgjengelig for elever på 1.–4. trinn. Her tilbys leksehjelp, kreative aktiviteter og friluftsliv etter skoletid. 

## Historie

Kila skole ble etablert i 2006 og har gjennomgått flere oppgraderinger og utvidelser for å møte behovene til et voksende elevtall. 

## Referanser


## Eksterne lenker
*
Hunn

En hunn er et individ av hunkjønn, til forskjell fra en hann. Hunkjønn forstås som kjønnet med forplantningsorganer som inneholder/utvikler eggceller.

## Zoologi
For visse dyr finnes særskilte betegnelser for hunnene, for eksempel tispe (hund), merr (hest), ku (storfe), høne (hønsefugl) og sugge (gris). 
Hos pattedyr og krypdyr skiller hunnene seg fra hannene ved at de har to XX-kromosomer, til forskjell fra hannenes XY.
Hos fugler og amfibier er forholdet omvendt, og hannene har XX og hunnene XY-kromosomer. For å redusere forvirringen, bruker man benevnelsene ZZ hos hanner og ZW om hunner blant disse dyrene.

Hos visse grupper av insekter, som gresshopper og kakerlakker, finnes bare en type kjønnskromosom. Hos disse bestemmes kjønnet i stedet av om individet har ett eller to av kromosomene. XX er en hunn og X alene, eller X0 er en hann.

De fleste arter av bier og maur har ikke kjønnskromosomer i det hele tatt. Det som bestemmer kjønnet er om egget er befruktet eller ikke. Et befruktet egg gir opphav til et diploid individ med 32 kromosomer, som blir en hun. Et ubefruktet egg utvikler seg til et haploid individ med 16 kromosomer og blir en han.

Blant frøplanter snakker man om han- og hunplanter hos visse arter, såkalte tvebo-planter. Hunnplanten er da den som har fruktemne der frøemnet/-ene dannes. Visse arter, f.eks. roser har i stedet særskilte han- og hunblomster på samme planten og er såkalte enbo-planter.

Hos mange dyr, spesielt hos fugler og fisker har hunnene en mer diskret fargetegning enn hannen og færre såkalte sekundære kjønnskarakterer. Hos mange arter kommer dette av at hunnen har det største ansvaret for bo og avkom og de har derfor utviklet former for kamuflasje. En annen viktig årsak er at hannen med sine sekundære kjønnstegn kan vise at han er sunn og sterk, har gode gener og dermed blir en bra far.

Det finnes også flere arter innen ulike dyregrupper der hunnen er den som skal imponere hannen med sine sekundære kjønnskarakterer og hannen har derfor et mer diskret ytre. 

Hos de fleste pattedyr er hunnen mindre enn hannen. Hos fisker og insekter er hunnen normalt størst. Hos visse fiskearter kan hunnen være mer enn 100 ganger større enn hannen.

## Mennesker
Blant mennesker kan begrepet omfatte alle som har en indre følelse av kjønnsidentitet («gender identity») som kvinne, tradisjonelt forstått i motsetning til hankjønn/mann. En slik definisjon av begrepet er inntatt i *Merriam-Webster*.

## Symbol
:*Se også [[venussymbolet]] og [[kjønnssymboler]]*

Symbolet for individer av hunkjønn er ♀, det vil si en sirkel med et nedovervendt kryss under. Det er det samme tegnet som ble brukt for planeten Venus i eldre astronomi og for kobber hadde i eldre kjemi. Symbolet er utviklet fra et opprinnelig symbol eller tegn som var en enkel, nedovervendt pil. Symbolet for hanndyr var da en pil som pekte oppover, videreutviklet til ♂ eller marssymbolet.

## Se også
*Hann
*Genetikk
*Kjønn
*Befruktning
*Seksuell seleksjon

## Referanser
Xun (Hebi)

**Xun** eller *Jun* (kinesisk: 浚县, pinyin: *Xùn Xiàn*) er et fylke i provinsen Henan i Folkerepublikken Kina. Den er understilt byprefekturet Hebi. 

Xun har et areal på 1.088 km² og teller 680.000 innbyggere. Fylkessetet er i Chengguan (城关镇).

Navnet 浚 *Xùn* betyr stør.

## Kulturminner
Den store Buddhastatuen og steinrelieffene i Dapishan (*Dapishan moya Dafo ji shike*, 大丕山摩崖大佛及石刻) fra Norddynastiene til Mingdynastiet ble i 2001 tilføyd på Folkerepublikken Kinas liste over kulturminner. 

## Eksterne lenker
* Lokalregjeringens sider 
* Tianning Temple
Yicheng

**Yicheng** kan være:

* Byfylket Yicheng 宜城 i byprefekturet Xiangfan i provinsen Hubei i Folkerepublikken Kina
* Bydistriktet Yicheng 驿城 i byprefekturet Zhumadian i provinsen Henan i Kina
* Bydistriktet Yicheng 峄城 i byprefekturet Zaozhuang i provinsen Shandong i Kina
* Fylket Yicheng 翼城 i byprefekturet Linfen i provinsen Shanxi i Kina
Dianjiang

**Dianjiang** (kinesisk: 垫江县; pinyin: *Diànjiāng Xiàn*) er et fylke i byprovinsen Chongqing i Folkerepublikken Kina. Den har et areal på  518 km². Folketallet i 1999 var på .

## Referanser
Stavanger botaniske hage

**Stavanger botaniske hage** ligger i vestskråningen under Ullandhaugtårnet i Stavanger. Den eldste delen av Stavanger botaniske hage er urtehagen. De første 200 kvadratmeterne ble anlagt våren 1977. Urtehagen inneholder blant annet krydder&shy;planter, teplanter, duftplanter, grønnsaker og klosterplanter.

Fra skråningen ved Ullandhaug har den botaniske hagen utsikt utover Jæren, Hafrsfjord og Nordsjøen. Hagens ene bredside vender mot Universitetet i Stavanger, den andre mot Sørmarka med et nettverk av stier. I nærheten av hagens nordlige ende ligger den private Ullandhaug økologiske gård og Jernaldergården. Med disse naboene er botanisk hage et fargerikt hjørne i et sammenhengende rekreasjons&shy;område som har tematiske linjer tilbake i historien, frem i tiden og ut i naturen. I hagen finnes benker der en kan nyte utsikten. Det er også gressarealer egnet for piknik og lek. Det første navnet på den botaniske hagen var Ullandhaughagen, og drivkraften bak hageanlegget var Ingjerd Røynlid Høie. Fra 2006 har Stavanger botaniske hage hatt samarbeid med Rogaland Arboret om felles database for hagenes plantesamlinger. Denne databasen er lokalisert i Stavanger kommune. Hagen er alltid åpen, og om sommeren har hagens venneforening salg av drikke og vafler på søndagene.
Shayang

**Shayang** (kinesisk: 沙洋县; pinyin: *Shāyáng Xiàn*) er et fylke i byprefekturet Jingmen i provinsen Hubei i Folkerepublikken Kina. I 1999 hadde det et folketall på .

Den lille kinesiske oldtidsstaten Na lå her - den ble annektert av staten Chu i 704 f.Kr.

## Kulturminner
Chu-gravene i Jishan (*Jishan Chu muqun*, 纪山楚墓群) og Majiayuan-funnstedet (*Majiayuan yizhi*, 马家垸遗址) er oppført på Folkerepublikken Kinas liste over kulturminner.

## Referanser


## Eksterne lenker
* Sight spots of Jingmen—Jishan Culture Tour Area
* Jishan Chu muqun
* Majiayuan yizhi
Inna (Verdal)

**Inna** er ei elv i Verdal kommune i Trøndelag. Den har utspring fra Innsvatnet ved svenskegrensa. Elva renner gjennom fjellbygda Sul og gjennom trange passasjer i Sogna og ned i Inndal. Ved Stene gjør den en skarp sving mot nord og renner ned fossestrykene i Dillfossan mot Vuku. Ved Holmen gård renner den sammen med Helgåa og danner Verdalselva.

Elva er  lang ( medregnet Bellingsåa), og har et nedbørfelt på . Middelvannføringen ved munningen er .

## Referanser
Helgåa

**Helgåa** er ei elv i Verdal kommune i Trøndelag. Den har utspring fra Veresvatnet, og renner i strie stryk ned gjennom Helgådalen. Ved Holmen gård i Vuku renner den sammen med Inna og danner Verdalselva. Helgåa er  lang ( medregnet Strådøla), og har et nedbørfelt på . Middelvannføringen ved munningen er . De største sideelvene er Skjækra og Tverråa, som begge kommer inn fra nord.

Granfossen er en større foss i Helgåa. Her er bygd en av Europas største laksetrapper.

## Referanser
Marianne Juvik Sæbø

**Marianne Juvik Sæbø** (født 23. juli 1966) er en norsk artist. 				

Hun har utdanning fra Grieg Akademiet og Royal Academy of Music i London.

Repertoaret hennes spenner fra viser, folkemusikk, salmer og gospel til klassiske verk, musikaler og opera.

I tillegg til utstrakt konsert- og turnévirksomhet driver hun musikalskolen Musikalhuset og har der produsert en rekke semiprofesjonelle musikaloppsetninger som *Annie* (2012), *Oliver* (2014) og *Sound of Music* (2015).

Hun har sunget med en rekke orkestre som Bergen Filharmoniske Orkester og Ålesund Symfoniorkester.

Juvik Sæbø har medvirket under Festspillene i Bergen ved en rekke anledninger, både med egen konsert på Troldhaugen og andre prosjekter.

Hun har  medvirket på  rundt tyve og gitt ut seks egne cd-er.

Ord og draum var et samarbeidsprosjekt med Bergen Unge Kammerorkester der Per Indrehus har tonesatt dikt av Jakob Sande og Olav H. Hauge.

## Diskografi
* *Maria Magdalena* (1997)
* *Norske romanser* (1999)
* *Arv* (2001)
* *Ord og draum* (2003) (med Bergen Unge Kammerorkester)
* *Min tanke går til Betlehem (2005)*
* *Ei ørlita kvile* (2016)

## Referanser


## Eksterne lenker
* 
* Oppføring i bransjeregisteret MIC
John Ryg

**John Ryg** (født 13. mars 1914 i Gloppen, død 11. februar 2005) var en norsk offiser og flyver. Han fikk sin flyverutdannelse i Canada og var krigsflyver under den andre verdenskrig. Han ble skvadronsjef for 332 (N) Squadron i juni 1944. Han etterfulgte Rolf Arne Berg som operasjonsgruppesjef (Wing Commander Flying) for 132 (N) Wing, der de norske 331 skvadron og 332 skvadron inngikk, da Berg omkom i februar 1945.  Etter krigen var Ryg blant annet sjef for Luftkrigsskolen 1953 til 1954, sjef for FNs flystyrker i Kongo fra 1962, og sjef for operasjonsstaben i Forsvarets Overkommando 1970 til 1975.  Hans siste stilling i Luftforsvaret var som nestkommanderende ved Nordkommandoen på Kolsås, der han også var sjef for kommandoens luftstridskrefter.  Han var da generalløytnant.

## Utmerkelser
For sin innsats under andre verdenskrig, ble Ryg tildelt St. Olavsmedaljen med ekegren. Utmerkelsene som er registrert på denne siden, er basert på et maleri som henger hos Luftforsvarsstaben på Rygge Flystasjon. Av maleriet ser det ut til at Air Crew Europe Star har rosett, men det er usikkert hvilken annen stjerne Ryg mottok - Atlantic Star eller France and Germany Star. Ryg mottok også nederlandske Airman's Cross, som sannsynligvis eneste nordmann. Han mottok også en annen orden med rosett, som ikke er identifiserbar.

## Referanser


## Litteratur
* Cato Guhnfeldt.*Spitfire Saga. Pionértid – Bind I, *2009, Wings. ISBN 9788299807104
** *Spitfire Saga. Sommeren 1942/Dieppe* – Bind II, 2009, Wings. ISBN 9788299807111
** *Spitfire Saga. Full innsats – Bind III, *2010, Wingsi. ISBN 9788299807128
** *Spitfire Saga. Mot overtak i luften –* Bind IV, 2013, Wings. ISBN 9788299807135
** *Spitfire Saga. 132 Wing/Invasjonen; *Bind V, 2014, Wings. ISBN 9788299807142I
Snillisme

**Snillisme** er et begrep som særlig henviser til bedriftsledere og myndigheter. Det er misforstått snillhet som går ut på å være overdrevent forståelsesfull og imøtekommende, ofte av frykt for å ta upopulære avgjørelser.

Begrepet ble første gang tatt i bruk på lederkonferanser på slutten av 1970-årene av bedriftsrådgiver Gisle Espolin-Johnson. Siden er begrepet brukt i samfunnsdebatter og om individers holdninger både i media og i Stortingsalen, særlig etter at Rune Gerhardsen satte begrepet på dagsordenen ved sin bok *Snillisme på norsk* i 1991.

## Referanser


## Litteratur
* Gisle Espolin-Johnson (1987): *Anti-snillisme, praktiske råd om forpliktende lederskap*. Oslo: Hjemmets bokforlag. ISBN 82-590-0452-6.
Madison Heights

**Madison Heights** er en by i Oakland County i den amerikanske delstaten Michigan. Madison Heights var opprinnelig en del av Royal Oak og fikk bystatus 17. januar 1955. Byen er en forstad til Detroit.

Madison Heights grenser til Royal Oak i vest, Hazel Park i sør, Warren i øst, Clawson i nordvest og Troy i nord.

## Referanser


## Eksterne lenker
* 
* (en) Lamphere School District
* (en) Madison School District
* (en) Madison Heights Little Baseball Inc.
Verdalselva

**Verdalselva** er ei elv i Verdal kommune i Trøndelag. Den dannes ved samløpet av elvene Inna, som kommer fra Innsvatnet ved svenskegrensa, og Helgåa, som kommer fra fjellbygda Vera, som også ligger ved svenskegrensa. De to elvene renner sammen ved Holmen gård i Vuku, og herfra renner Verdalselva mot vest til den munner ut i Trondheimsfjorden ved Verdalsøra.

Elva er  lang ( medregnet tilløpselvene Helgåa og Strådøla), og har et nedbørfelt på . Middelvannføringen ved munningen er .

Vassdraget ble i 2005 vernet mot kraftutbygging gjennom Supplering av Verneplan for vassdrag.

## Fiske
Verdalselva er en av landets beste lakseelver. I 2009 ble det vurdert å stenge elva for fiske på grunn av lite gytefisk.

## Referanser
Brita Blomquist

**Brita Victoria Blomquist** (1932–2020) var en norsk journalist og programleder.

Hun arbeidet blant annet i ukebladet *[[NÅ]]*, *[[Aftenposten]]* samt NRK, som var hennes arbeidsplass i 25 år. I NRK var hun blant annet programleder for *[[Frokost-TV]]* (1986) og radio-reiseprogammet *[[God tur]]*.

Hun drev firmaet Brita's God Tur, og bloggen enkefruene.no sammen med Eva Runde Slinning.

Blomquist kom fra Oslo og flyttet til Ålesund i 1994, der hun bodde sammen med samboeren Bjørn Walter Stenmark. Han sto også for illustrasjoner i boken *Reiselyst*.

## Bibliografi
* : *«Jeg tenker på deg hver eneste dag»* (Semic Nordisk Forlag)
* : *Din for evig: kjærlighetsbrev* (Aschehoug)
* : *Reiselyst: god tur med Brita* (Kagge Forlag)

## Referanser
Tore Juell

**Tore Juell** (født 15. oktober 1942 i Kragerø) er en norsk maler og grafiker. 

Tore Juell henter ofte motiver fra hjemtraktene i Telemark, fra Jomfruland og Marbella i Spania der han bor deler av året. Han har portrettert mange norske og utenlandske berømtheter, blant andre kong Harald, pianisten Kjell Bækkelund, skuespilleren Toralv Maurstad, spelemannen Knut Buen, sentralbanksjef Hermod Skånland og politikerne Anders Lange, Einar Gerhardsen, Thorvald Stoltenberg, Lars Korvald, Gro Harlem Brundtland, Thorbjørn Jagland og Carl I. Hagen. Arbeidene hans er innkjøpt til blant andre Nationaltheatret, Stortinget og Regjeringsbygningen. 

Juells billedstil er figurativ og tradisjonell.

Tore Juell er bror av astrofysiker og lærer Per Iuell (1938-2008).

## Referanser


## Eksterne lenker
* Hjemmesider med biografi og bildeeksempler
* Dagbladet 17.9.2008: ''Kunstkritikere slakter Hagen-bildet på Stortinget''
Novi

**Novi** er en by i Oakland County i den amerikanske delstaten Michigan. Novi er en av de raskest voksende forstedene til Detroit.

Novi grenser til Farmington Hills i øst, Northville og Northville Township i sør, Wixom i nordvest, Walled Lake og Commerce Township i nord. Tettstedet Novi Township ligger omkretset av byen.

## Referanser


## Eksterne lenker
* 
* (en) investnovi.org 
* (en) semcog.org
* (en) Novi Information Network
* (en) On the name Novi in *History of Oakland County Michigan a narrative account of its historic progress, its people, its principal interests / compiled from the official records of the county, the newspapers and data of personal interviews, under the editorial supervision of Thaddeus D. Seeley.* (1912) 
* (en) Founding of Novi in *History of Oakland County, Michigan*., Durant, Samuel W. 1877
* (en) Fuerst Farmstead Novi
Pulver

**Pulver** er en betegnelse for et fast stoff som er findelt gjennom knusing eller annen oppdeling. Pulver kan også dannes ved bunnfelling i væsker. Det vanligste brannslukkingsapparatet i norske hjem er et pulverapparat.
Brun einerbarmåler

**Brun einerbarmåler** (*Thera cognata*) er en sommerfugl i gruppen av de egentlige målere  (Geometridae). Denne lille måleren finnes i hele Norge bortsett fra Nord- og Øst-Finnmark.

## Utseende
En nokså liten (vingespenn 21 – 25&nbsp;mm), slank, brungrå måler. Den kan kjennes fra andre barmålere (slekten *Thera*) på at forvingenes brede tverrbånd er over halvparten så bredt ved bakkanten som ved forkanten av vingen. **Forvingen** er brungrå, litt mørkere ved roten og i et bredt tverrbånd midt i vingen. De mørkere områdene er kantet med brunsvart. Det brede tverrbåndet er mer enn halvparten så bredt ved bakkanten som ved forkanten, og ytterkanten er sterkt utbuktet foran midten. Langs vingens ytterkant går det en, mer eller mindre tydelig, rad av hvite flekker, og nær vingespissen er det en svart, pilformet flekk. **Bakvingen** er silkeaktig hvit. Larven er naken, lysgrønn med hvite lengdestriper.

## Levevis
Denne arten finnes helst på åpne heier med en del einerbusker, og larvene lever på bar av einer (*Juniperus communis*). De voksne målerne flyr i juli – september.
## Utbredelse
Arten forekommer i Europa, bortsett fra de østligste delene, i Lilleasia og i Kaukasus. I Norge er den vanlig over hele landet bortsett fra lengst i nord.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Thera cognata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Barmålere

* furubarmåler
* granbarmåler
* edelgranbarmåler
* brun einerbarmåler
* grå einerbarmåler

**Barmålere** (*Thera* spp.) er en slekt av sommerfugler som tilhører familien egentlige målere (Geometridae). Disse er små, grå eller gråbrune målere, forvingene er litt mørkere ved roten og har et bredt tverrbånd med mørke kanter. Bakvingene er gråhvite. Larvene, som er nakne og grønne med lyse lengdestriper, lever på baret av ulike bartrær. De voksne målerne flyr helst om høsten. I Norge forekommer fem arter,furubarmåler, granbarmåler, edelgranbarmåler, brun einerbarmåler og grå einerbarmåler.

## Systematisk inndeling / europeiske arter

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* Slekten barmålere, *Thera* Stephens, 1831 – fem arter i Norge
******** edelgranbarmåler, *[[Thera britannica]]* (Turner, 1925)
******** *[[Thera cembrae]]* (Kitt, 1912)
******** brun einerbarmåler, *[[Thera cognata]]* (Thunberg, 1792)
******** *[[Thera cupressata]]* (Geyer, 1831)
******** grå einerbarmåler, *[[Thera juniperata]]* (Linnaeus, 1758)
******** furubarmåler, *[[Thera obeliscata]]* (Hübner, 1787)
******** *[[Thera ulicata]]* (Rambur, 1934)
******** granbarmåler, *[[Thera variata]]* (Denis & Schiffermüller, 1775)
******** *[[Thera vetustata]]* (Denis & Schiffermüller, 1775)

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr
CEMS

**CEMS** (opprinnelig en forkortelse for **Community of European Management Schools**) er en allianse av økonomiskoler og multinasjonale selskaper. CEMS har 27 akademiske institusjoner og 56 selskaper som medlemmer.

CEMS administrerer mastergraden CEMS MIM (CEMS Master in Management) ved medlemsinstitusjonene og tildeler graden til studenter som har bestått alle de obligatoriske komponentene i læreplanen samt bestått fagene ved sin hjemmeinstitusjon innen 15. oktober i  inneværende studieår. Ved vellykket studieløp oppnår studenten en grad fra sin opprinnelige institusjon og en fra CEMS, men ikke fra institusjonen der studieutvekslingen fant sted.http://www.cems.org/mim/gradings-graduation/graduation-requirements

I oktober 2009 ble CEMS MIM rangert som nummer 1 i verden av Financial Times.http://rankings.ft.com/businessschoolrankings/masters-in-management  

Norges Handelshøyskole er det eneste norske medlemmet.

## Eksterne lenker
* 
* Financial Times rangering Master in Management 2009 
* CEMS Graduation Requirements
Beleiringen av Odawara

**Den tredje beleiringen av Odawara** (japansk: 小田原征伐; *Odawara seibatsu*) var en beleiring i Japani 1590, og den viktigste kamphandlingen i Toyotomi Hideyoshis felttog for å fjerne Hôjô-klanen som en trussel mot makten hans. I månedene før slaget undergikk borgen forhastede, men store forbedringer, ettersom Hideyoshis intensjoner ble klare. Dermed ble det ikke mye faktisk slåssing under beleiringen, til tross for Hideyoshis klart overlegne hær.

Samuraihæren som omringet borgen var underholdt av alt fra konkubiner, prostituerte og musikanter til akrobater, ildetere og gjøglere. Til tross for forsvarernes mindre styrker, avskrekket de Hideyoshi fra å angripe. Derfor ble det få trefninger under beleiringen, og Hideyoshis styrker besluttet å sulte ut Hôjô-styrkene. 

Hôjô-klanen ga seg etter tre måneders beleiring, da det begynte å bli smått med forsyninger i borgen. Hôjô-klanens områder ble gitt til Tokugawa Ieyasu, da en av Hideyoshis viktigste generaler. Dette ble et vendepunkt for Tokugawas vei til shōgun-stillingen. 

I tillegg til å ta Odawara-borgen, beseiret Hideyoshi også Hôjô-klanen i deres stillinger i Hachiōji, Yorī og Shizuoka, og nær den sørvestlige delen av Kantō-regionen

## Litteratur
* Sansom, George (1961). *A History of Japan: 1334–1615*. Stanford: Stanford University Press.
*Turnbull, Stephen (1998). *The Samurai Sourcebook*. London: Cassell & Co.
*Takayama, Kiyotaka (1893). *Chiba-ki* (千葉記). Tokyo: Keizai Zasshisha.
British Airways Ltd.

**British Airways Ltd** var et privat flyselskap som opererte i Europa. Det ble stiftet i  oktober 1935. som **Allied British Airways**, ved en sammenslutning av «Spartan Air Lines» og «United Airways». Det overtok også «Hillman's Airways», tok navnet British Airways Ltd og opererte fra flyplassen Heston (Gatwick var på det tidspunkt ikke bygget ut.) Selskapets logo var en løve med vinger.

Fra starten hadde selskapet ulike flytyper, som DH84, DH86A og Spartan Cruiser, Konkurransen innen den europeiske luftfarten gjorde det nødvendig å se etter mer moderne og importerte fly. Det ble anskaffet nederlandskbygde Fokker F.VII og tyskbygde Junkers Ju 52, Rutenettet ble videreutviklet, og snart kunne selskapet betjene ruter til Paris, Lille, Köln, Amsterdam, Hannover, Hamburg, København, Malmö og Stockholm.

Selskapet anskaffet senere Lockheed L-10 Electra og forlenget rutenettet til Ungarn og Polen. Under kontrakt med Luftfartministeriet ble det foretatt en prøveflyvning til  Bathurst på Afrikas vestkyst. Selskapet vurderte da å starte en ny flyrute over Sør-Atlanteren til Sør-Amerika. I mai 1939 ble det satt igang en rute til Lisboa. Selskapet ønsket å fly til Madrid, men Spanias diktator Franco ville ikke gi British Airways landingsrettigheter der.

British Airways Ltd var ingen konkurrent til Imperial Airways som fløy til fjerntliggende destinasjoner i det britiske Imperium. Imperial Airways på sin side mottok subsidier fra den britiske regjering og brukte britisk-bygde, ofte utdaterte, fly. Kort etter utbruddet av andre verdenskrig ble Imperial Airways og British Airways Ltd slått sammen til et statseid nasjonalt selskap – British Overseas Airways Corporation (BOAC).

British Airways Limited vil kanskje først og fremst bli husket for at det var selskapets nye Lockheed-maskinen som landet på Heston flyplass med den britiske statsminister Neville Chamberlain etter at han hadde møtt Adolf Hitler for samtaler om det som er blitt kjent som Münchenavtalen. På fotografier av Chamberlain i flydøren rett etter landing kan man tydelig se navnet «British Airways» og selskapets logo på flykroppen. Dette var anledningen da Chamberlain viftet med et papirark og skal ha sagt at nå ville det bli «Fred i vår tid» («Peace in Our Time»).

Navnet British Airways skulle dukke opp i gjen 35 år senere da BOAC og British European Airways ble slått sammen i et selskap.

## Referanser
Tha Carter III

***Tha Carter III *** er det sjette studioalbumet til den amerikanske rapperen Lil Wayne, lansert 10. juni 2008 på plateselskapet Cash Money Records. Førstesingelen *«Lollipop»* nådde 1.-plass på den amerikanske singellisten. Særdeles mange mixtape-utgivelser og gjesteopptredener før albumet førte til et enorm forventning blant hovedstrømspublikumet. Albumet solgte 1&nbsp;005&nbsp;545 eksemplar den første uken i USA. I løpet av 2008 solgte albumet 2,88 millioner eksemplar. Under grammyutdelingen i 2009 var Wayne nominert åtte ganger, og dro hjem med fire priser. I likhet som klassikere som *[[Illmatic]]* og *[[Ready to Die]]*, viser coveret et bilde av artisten som baby. Albumet har generelt blitt kritikerrost.

## Sporliste

#«3Peat»
#«Mr. Carter»
#«A Milli»
#«Got Money»
#«Comfortable»
#«Dr. Carter»
#«Phone Home»
#«Tie My Hands»
#«Mrs. Officer»
#«Let the Beat Build»
#«Shoot Me Down»
#«Lollipop»
#«La La»
#«Playing With Fire»
#«You Ain't Got Nuthin'»
#«Don't Get It»

## Eksterne lenker
*
Christa Miller

**Christa Miller** (født 1964) er en amerikansk skuespiller og modell. Hun er gift med produsent Bill Lawrence og har tre barn.

Hun spilte Jordan Sullivan i tv-programmene *[[The Drew Carey Show]]* og *[[Scrubs]]*.

## Referanser


## Eksterne lenker
*
Oskar Bye

**Oskar (Oscar) Wilhelm Bye** (født 3. juni 1870 i Christiania, død 30. april 1939 i Oslo) var en norsk turner.

Han representerte Chistiania Turnforening, og var også med i det første styret i Christiania Turnforenings Idrætsparti da dette ble stiftet i 1910.

Som aktiv deltok han i sommer-OL 1906, som ikke lenger er offisielt anerkjent av Den internasjonale olympiske komité, og Turn under Sommer-OL 1908. I 1906 vant han sammen det norske laget gull i lagkonkurransen, og i 1908 fikk de sølv. Han var norsk flaggbærer under OL 1908.

Oskar jobbet i 1910 som maler og var gift med Ingeborg Marie (1870) fra Eidsvoll.

## Referanser


## Eksterne lenker
*
Partido de la Revolución Democrática

**Partido de la Revolución Democrática** er et parti på venstresiden i Mexico som ble stiftet den 5. mai 1989 av utbrytere fra PRI. Partiet regner seg som sosialdemokratisk og ble opptatt som fullt medlem av Sosialistinternasjonalen i 1996.

## Partiledere
*(1989–1993): Cuauhtémoc Cárdenas Solórzano
*(1993): Roberto Robles Garnica (konstituert/interim)
*(1993–1996): Porfirio Muñoz Ledo
*(1996–1999): Andrés Manuel López Obrador
*(1999): Pablo Gómez (interim)
*(1999–2002): Amalia García
*(2002–2003): Rosario Robles
*(2003–2005): Leonel Godoy Rangel (interim, fullførte Robles' periode)
*(2005–2008): Leonel Cota Montaño
*(2008): Graco Ramírez og Raymundo Cárdenas
*(2008): Guadalupe Acosta Naranjo (interim)
*(2008–2011): Jesús Ortega Martínez
*(2011–2014): Jesús Zambrano Grijalva
*(2014–2015): Carlos Navarrete Ruiz
*(2015– ): Agustín Basave Benítez

## Presidentkandidater
*(1988): Cuauhtémoc Cárdenas Solórzano (Ikke for PRD, men for Frente Democrático Nacional).
*(1994): Cuauhtémoc Cárdenas Solórzano
*(2000): Cuauhtémoc Cárdenas Solórzano
*(2006): Andrés Manuel López Obrador

## Referanser


## Eksterne lenker
*
Jordan Sullivan

**[[Jordan Sullivan]]** er en fiktiv person i tv-showet *[[Scrubs]]*, eller *[[Helt sykt]]* på norsk, som spilles av Christa Miller. Hun er skilt fra, men bor sammen med, Dr. Percival 'Perry' Cox og sammen har de to barn; Jack og Jennifer Dylan 'J.D.'. Hennes virkelige alder er ikke kjent, selv sier hun at hun er i sine veldig, veldig, veldig sene tredveår. 

## Familiehistorie
Hun har en bror, Ben som døde av blodkreft, en søster, Danni og om foreldrene hennes vet vi at faren hennes het Quinn og døde for flere tiår siden, mens Jordans mor som foreløpig er usett lever i beste velgående. Jordan har besøkt moren sin ved flere anledninger både med og uten barna sine. 

## Trivia
The Janitor, vaktmesteren har lest i journalen hennes at hun er manisk depressiv. Hun er nokså ondskapsfull og forsvarer seg med at det kommer av at hun har hatt en vond barndom, men innrømmer overfor Dr. Elliot Reid at det ikke er tilfelle og at hun ikke egentlig vet hvorfor hun er så slem og egoistisk som hun er. Det nevnes at hun har silikon i brystene og leppene, og at hun stadig vekk tar Botox, så mye at ansiktet hennes stivnet fullstendig i en episode.
Partido del Trabajo (Mexico)

**Partido del Trabajo** (*Arbeiderpartiet*) er et sosialistisk politisk parti i Mexico som ble stiftet den 8. desember 1990.

## Presidentkandidater

*(1994): Cecilia Soto
*(2000): Cuauhtémoc Cárdenas Solórzano*
*(2006): Andrés Manuel López Obrador*

* (*) I koalisjon med PRD

## Referanser


## Eksterne lenker
*
Alf Aanning

**Alf Lied Aanning** (født 10. februar 1896 i Borgund, død 7. februar 1948 i Ålesund) var en norsk turner.

24 år gammel deltok han i sommer-OL 1920 på det norske laget som vant sølv i lagkonkurransen. Danmark vant denne konkurransen

## Eksterne lenker
*
Xi Chuan

**Xi Chuan** (kinesisk: 西川, pinyin: *Xī Chuān*, psevdonym for ** Liu Jun**, 刘军, *Liú Jūn*, født i 1963 i Xuzhou i provinsen Jiangsu i Kina) ) er en kinesisk internasjonalt orientert forfatter (poet) som har hyppige gjesteprofessorater i utlandet og medvirkning på poesifestivaler over hele jorden.

Han startet med å skrive dikt som student ved Pekinguniversitetet i begynnelsen av 1980-årene.

Diktene til Xi Chuan er blitt utgitt i engelsk og tysk oversettelse. Selv har han stått for gjendiktning av forfattere som Ezra Pound, Jorge Louis Borges samt Czeslaw Milosz til kinesisk.

I samarbeid med den norske sinologen Harald Bøckman har Xi Chuan gjendiktet verkene til den norske dikteren Olav H. Hauge. 

Xi Chuan er en del av den såkalte tredje generasjonen av kinesiske poeter. De er etterkommerne etter tåkepoetene, som Bei Dao var en fremtredende foretreder for. Det var en litterær bevegelse som ble dannet etter kulturrevolusjonen som en reaksjon på sosialrealismen. Tåkepoetene førte den vestlige modernismen inn i den kinesiske poesien.

Xi Chuan underviser kinesisk litteratur ved Det sentrale kunstakademiet i Beijing.

## Verker i utvalg

* *Zhijing*, 1992
* *Xugou de jiapu*, 1997
* *Dayi ru ci*, 1997
* *Ying de Huayu*, 1999
* *Geren Haowu*, 2008

## Referanser
Karl Aas

**Karl Jan Aas** (født 25. august 1899 i Trondheim, død 1. september 1943 i Trondheim) var en norsk turner. Han representerte Trondhjems Turnforening.

20 år gammel deltok han i sommer-OL 1920, der han deltok på det norske laget som vant sølv i lagkonkurransen. Danmark vant denne konkurransen

## Eksterne lenker
*
Teaterkompaniet det Mögels

**Teaterkompaniet det Mögels** består av June Kristiansen og Kristine Nordby samt kompaniets  produsent, Sigrid Rølles Udnæs. Kristiansen og Nordby startet opp kompaniet i Bergen i 1998 mens de studerte teatervitenskap ved universitetet. I 2007  mottok det Mögels etableringsstipend fra Bergen kommune.

I 2008 startet de med *Crestfall*, en oppsetning bygd på tekst av den irske dramatikeren Mark O'Rowe. De har fått støtte fra Bergen kommune til denne oppsetningen.

## Medlemmer

* June Kristiansen
* Kristine Nordby

## Utvalgt kunstnerisk aktivitet og oppdrag
*  2000 *Hushjelpene* av Jean Genet. Schöttstuene, Bergen
*  2002 *Reunion.com* Simonsens Have, Århus, Danmark.
*  2003 *The Motorcycleboy from hell* En catwalk med bobleplastmodeller, bobleplastkreasjoner og en designer som prøver å oppklare en ulykke. Ridehuset, Århus
*  2003 *Liten* – et lite stykke om vold. Et bestillingsverk av Norges Kristne Råd i forbindelse med «TI ÅR MOT VOLD»
*  2007 *Kafé Plankton*. Med støtte fra Norsk Kulturfond, Bergen kommune og Fond for utøvende kunstnere. Dette er en levende tegneserie for to skuespillere. Tegneserie-teaterforestillin som veksler smellom fiksjon og virkelighet.
* 2008 *Heltinner* Stunt-teater, Det Åpne Teater, Oslo.
* 2008 *Crestfall* – Oppsetning bygd på tekst av den irske dramatikeren Mark O'Rowe.

## Referanser


## Eksterne lenker
* Dagsavisen – Vil vekke publikum
Jacob Erstad

**Jacob (Jakob) Erstad** (født 12. januar 1898 i Bergen, død 1. desember 1963 i Bergen) var en norsk turner.

22 år gammel deltok han i sommer-OL 1920, der han deltok på det norske laget som vant sølv i lagkonkurransen. Danmark vant denne konkurransen.

## Eksterne lenker
*
Koreas tre kongedømmer

**Koreas tre kongedømmer** (koreansk hangul: 삼국시대) refererer til perioden i koreansk historie, da kongerikene Goguryeo, Baekje og Silla styrte over den koreanske halvøy og deler av Mandsjuria. Den varte fra år 57 f.Kr. til Sillas seier over Goguryeo i år 668, som markerte begynnelsen på Sør-Nord statenes periode, med Det forente Silla i sør og Balhae i nord. 

Den tidlige delen av denne perioden, før statene utviklet seg til kongeriker, blir noen ganger navngitt tidlige tre kongedømmer. Navnet «de tre kongedømmer» ble først brukt i historieverker på 1100-tallet, og må ikke blandes sammen med de tre rikers tid i Kina. 

De tre rikene ble grunnlagt etter Gojoseons fall, og de erobret eller absorberte gradvis andre riker og konføderasjoner i Korea, for eksempel ble Gaya-konføderasjonen, annektert av Silla i 562. 

Mellom 598 og 614 gjorde Sui-Kina fire mislykkede forsøk på å invadere kongeriket Goguryeo, noe som svekket Goguryeo, og var katastrofalt for Sui. Riktignok ble Goguryeo erobret av en allianse av kongeriket Silla og Tang-Kina noen tiår senere.

De tre kongerikene delte samme språk og kultur. Deres opprinnelige religion var sannsynligvis sjamanistisk, men rikene ble mer og mer påvikret av kinesisk kultur, særlig av konfutsianisme og taoisme. Buddhisme kom til halvøya på 300-tallet, og ble den offisielle religionen i alle de tre rikene.

## Andre stater
Andre mindre stater eller regioner som eksisterte før eller i denne perioden:
*Gaya. Annektert av Silla i 562.
*Dongye, Okjeo og Buyeo. Erobret av Goguryeo på 400- og 500-tallet.
*Usan-guk (øya Ulleung). Tributtstat til Silla. Annektert av Goryeo i 930.
*Tamna (øya Jeju). Tributtstat til Baekje.  Annektert av Goryeo i 938.
Michigan Avenue (Chicago)

**Michigan Avenue** er en større gate i Chicago i den amerikanske delstaten Illinois. Gaten går i retning nord-syd, og ligger mellom Chicagoelven og Michigansjøen. Michigan Avenue er en kjent gate for innfødte så vel som turister med sine mange turistattraksjoner, som blant annet *[[Chicago Water Tower]]*, *[[Art Institute of Chicago]]*, *[[Millennium Park]]* og *[[Magnificent Mile]]*.
Biatec

**Biatecer** er keltiske mynter som ble laget og benyttet av boierne i Bratislava, rundt 1. århundre f.Kr.. Biatecer er i virkeligheten greske drakmer og tetradrakmer laget av sølv og gull av høy kvalitet, og hadde store, latinske bokstaver som innskrift. Blant 14 forskjellige inskripsjoner blir *BIATEC* oftest nevn. Andre inskripsjoner kan være *NONNOS*, *DEVIL*, *BUSU*, *BUSSUMARUS* og *TITTO*. Inskripsjonene representerer de eldste kjente eksemplene på et skriftspråk i Slovakia og områdene rundt.

*Biatec* var også navnet på en person, sannsynligvis en konge, og det var denne personen som ble avbildet på myntene. Myntene måler 25&nbsp;mm i diameter, og har en vekt på 16,5&ndash;17 gram. Forsiden viser forskjellige bilder av et eller to hoder. Baksiden viser oftest en rytter, men det kan også være bilder av mytologiske og virkelige dyr.
NorAlarm

**NorAlarm AS** var en regional leverandør av sikkerhetsrelaterte tjenester og systemer etablert i 1998 med hovedkontor i Stavanger. Selskapet var etablert og eid av ansatte og investeringsselskapet Stavanger Venture AS. 

I mai 2007 kjøpte Lyse omkring 90 prosent av aksjene i NorAlarm AS, dermed ble NorAlarm en del av Lyse konsernet. NorAlarm var draktsponsor for Viking Fotballklubb i 2008.

NorAlarm ble solgt ut av Lyse i 2016 til Verisure. Verisure  videresolgte  næringskundene til Securitas april 2017.

## Referanser
Beechcraft King Air

**Beechcraft King Air** er en gruppe av tomotors turbopropellfly produsert av Beechcraft, som nå er en del av Hawker Beechcraft. Beechcraft King Air-serien består av en rekke modeller som deles inn i to grupper, *King Air* (modellene 90 og 100) og *Super King Air*, som består av modellene 200 og 300. De sistnevnte ble markedsført som *Super King Air* frem til «Super» ble droppet i 1996.

King Air-familien har vært i sammenhengende produksjon siden 1974, som den lengste produksjonstiden for noe sivilt turbopropellfly i denne klassen. Flyet har overlevd alle tidligere konkurrenter. I august 2008 var *B200GT* og den større *B300* de modellene som var i produksjon.

I tillegg finnes flyet Beechcraft 1900 som er basert på King Air 200.

## Spesifikasjoner (B100)

## Varianter

Beech C90 King Air AN1259816.jpg|C90 King Air
1971 Beechcraft King Air 100 N75LA (C-N)-B-75 (4254141467).jpg|100 King Air
Beech B200 ZS-NXH (24335652608).jpg|B200 Super King Air
F-ZBGP LECO 19-08-2019c.jpg|B300 King Air 350‎


## Eksterne lenker
*
Revolusongs

***Revolusongs*** er en EP med coverlåter fra det brasilianske thrash metal bandet Sepultura.

Albumet ble utgitt i 2003 av SPV plateselskap. Albumet ble kun utgitt i Brasil og Japan.

## Sporliste
# «Messiah» – 3:27 (Hellhammer-coverlåt)
# «Angel» – 5:13 (Massive Attack-coverlåt)
# «Black Steel in the Hour of Chaos»  – 4:02 (Public Enemy-coverlåt)
# «Mongoloid»  – 2:35 (Devo-coverlåt)
# «Mountain Song»  – 3:28 (Jane's Addiction-coverlåt)
# «Bullet the Blue Sky» –  4:34 (U2-coverlåt)
# «Piranha»  – 3:39 (Exodus-coverlåt)
# «Bullet the Blue Sky» (video)  – 4:34 

## Personell
*Andreas Kisser – Guitars
*Derrick Green – Vocals
*Igor Cavalera – Drums
*Paulo Jr. – Bass
Innbukking av sklera

En **innbukking av sklera** er ett av flere oftalmologiske inngrep som kan gjøres for å reparere en netthinneavløsning. Netthinneavløsninger er ofte forårsaket av netthinnetårer, og en innbukking av sklera kan brukes til å stenge avløsningen (bruddet/hullet) i netthinnen.

Sklerainnbukkinger finnes i flere fasonger og størrelser. En cerclage er et tynt silikonbånd som sys rundt omkretsen av øyet, og under denne legges ofte en plombe av silikon – det er dette som er selve innbukkingen – som gjør at øyet får en fordypning (buler innover) på dette punktet.

Plomben festes til øyet under bindehinnen. Denne prosessen gjør at øyeveggen nå kommer nærmere den avløste netthinnen. Prosessen kan også føre til at netthinnen kommer nærmere glasslegemet. Denne forandringen i avstanden mellom de ulike vevstypene inne i øyet ser ut til å føre til at væsken som har sivet inn under netthinnen pumpes ut og at netthinnen igjen kan festes.

Netthineavløsningsoperasjoner innebærer vanligvis også bruk av cryoterapi (frysing) og/eller laser-fotokoagulasjon. Laseren fester avløsningen og forhindrer videre akkumulering av væske og nye avløsninger.

Sklerainnbukkinger utføres under lokal- eller generell anestesi og kan utføres uten sykehusinnlegging. Som regel skal plomben sitte i hele pasientens levetid. Den kan likevel fjernes, enten hvis netthinnen er helet eller dersom infeksjoner oppstår.

## Se også
*Charles Schepens
*Netthinneavløsning
Fylkesvei 5966

**Fylkesveg 5966** går mellom Samfjordstraumen og Osvikane i Haram kommune.

Frem til 2019 hadde veien betegnelsen Fylkesvei 145 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Boiere

**Boiere** (latin flertall: *Boii*, entall: *Boius*; gresk: Βοιοι) var en gallisk stamme i sen jernalder, dokumentert ved ulike tider i Gallia Cisalpina (latin: «Gallia på denne siden av Alpene», det vil si nordlige Italia), Pannonia (Ungarn og landets vestlige naboer), deler av Bayern, i og rundt Böhmen (som boierne har gitt navn til i de fleste språk; bestående av det meste av dagens Tsjekkia), og Gallia Narbonensis (latin for «Gallia i Narbonne», det vil si sørlige Frankrike). I tillegg er det arkeologiske bevis som indikerer at på 100-tallet f.Kr. ekspanderte gallerne fra Böhmen gjennom Kłodzkodalen (sør i Polen) og inn i Schlesien, i dag deler av Polen og Tsjekkia.

De dukket første gang opp i historien i forbindelse mellom den galliske invasjon i nordlige Italia i 390 f.Kr. da de gjorde den etruskiske byen Felsina til sin hovedby Bononia (dagens Bologna). Etter en rekke kriger ble de avgjørende beseiret av romerne i slaget ved Mutina i 193 f.Kr. og deres område ble en del av den romersk provinsen Gallia Cisalpina. I henhold til Strabon, som skrev to århundrer etter hendelsene, framfor å bli ødelagt av romerne slik som deres keltiske naboer:

: «Boierne ble bare drevet ut av de regionene de bodde i; etter å ha migrert til regionene rundt Ister, bodde de sammen med tauriskere, og drev krig mot dakerne inntil de ble gikk under, stamme og alt — og således forlot de deres land, som var en del av Illyria, til deres naboer som beitemarker for sauer.

Rundt 60 f.Kr. ble en gruppe boiere med på helvetikernes skjebnesvangre forsøk på å erobre land i vestlige Gallia og ble beseiret av Julius Cæsar, sammen med deres allierte i slaget ved Bibracte. Cæsar bosatte levningene av denne gruppen i Gorgobina fra hvor de sendte to tusen mann for å støtte Vercingetorix i slaget ved Alesia seks år senere. De østlige boierne ved Donau ble lagt inn under Romerriket i 8 e.Kr.

## Referanser


## Litteratur
* Rankin, David (1996): *Celts and the classical world*, 2. utg., London og New York: Routledge. ISBN 978-0-415-15090-3.